Ramadan (bulan)

Ramadan ( Arab: رَمَضَان </link> , Ramaḍān ) ialah bulan kesembilan dalam kalendar Islam, dan bulan di mana Al - Quran dipercayai diturunkan kepada Nabi Muhammad S.A.W .
Puasa di bulan Ramadhan adalah salah satu daripada lima Rukun Islam. Bulan ini digunakan oleh umat Islam untuk berpuasa pada waktu siang iaitu bermula dari fajar hingga matahari terbenam. Menurut Islam, Al-Quran diturunkan ke langit yang paling rendah pada bulan ini, kemudian diturunkan secara beransur-ansur oleh malaikat Jibra'il kepada Nabi Muhammad S.A.W. Oleh itu, Nabi Muhammad memberitahu pengikutnya bahawa pintu-pintu Syurga akan dibuka sepanjang bulan itu dan pintu-pintu Neraka ( Jahannam ) akan ditutup. Tiga hari pertama di bulan berikutnya, iaitu bulan Syawal, umat Islam menyambut perayaan yang dinamakan sebagai "Perayaan Berbuka Puasa" atau Aidilfitri .
Kalendar Islam mengikut fasa peredaran bulan, di mana setiap bulan bermula apabila hilal pertama anak bulan kelihatan. Tahun Islam terdiri daripada 12 kitaran lunar, dan menjadikan ia 10 hingga 11 hari lebih pendek daripada tahun suria, dan kerana ia tidak mengandungi interkalasi, Ramadan bertukar setiap tahun. Hari dalam Islam bermula selepas matahari terbenam. Anggaran tarikh mula dan tamat untuk Ramadan, berdasarkan kalendar Umm al-Qura Arab Saudi, adalah:
Ramai umat Islam bersetuju akan penampakan fizikal anak bulan bagi menandakan permulaan bulan Ramadan, tetapi yang lain menggunakan masa pengiraan bulan baru atau pengisytiharan Arab Saudi untuk menentukan bermulanya bulan Ramadan. Memandangkan anak bulan tidak berada dalam keadaan yang sama pada masa yang sama di seluruh dunia, tarikh mula dan akhir Ramadan bergantung pada penampakan anak bulan di setiap lokasi masing-masing. Disebabkan itu, tarikh Ramadan berbeza-beza di setiap negara , tetapi kebiasaannya, jarak beza hanyalah sehari. Ini disebabkan oleh kitaran bulan ; bulan mungkin tidak memenuhi kriteria yang layak sebagai bulan sabit, yang menunjukkan perubahan dalam bulan, ketika matahari terbenam di satu lokasi manakala kemudiannya bertemu di lokasi lain. Unjuran astronomi disediakan bagi menunjukkan ketibaan bulan Ramadan.
Ramadan disambut oleh umat Islam setiap tahun dengan nama yang sama. Bulan Ramadan terdiri daripada puasa dan juga solat sunat. Beberapa peristiwa bersejarah penting yang berlaku pada bulan ini yang dipercayai adalah termasuk:
Malam Laylat Al-Qadr merupakan salah satu malam daripada sepuluh hari terakhir di bulan Ramadan (biasanya pada malam ganjil). Umat Islam percaya bahawa malam yang juga dikenali sebagai "Malam Laylatul Al-Qadr" ini adalah lebih baik daripada seribu bulan. Pada malam ini, umat Islam digalakkan untuk berdoa untuk mendapat ganjaran yang sama dengan berdoa selama seribu bulan (lebih 83 tahun iaitu seumur hidup). Ramai orang Islam menghabiskan sepanjang malam dengan beribadah kepada Allah.
Menurut hadis Ramadan ialah salah satu nama bulan dalam Islam, dan oleh itu adalah dilarang untuk menyebut hanya "Ramadan" merujuk kepada bulan kalendar dan perlu menyebut "bulan Ramadan".
Ralat petik: Tag <ref> wujud untuk kumpulan bernama "lower-alpha", tetapi tiada tag <references group="lower-alpha"/> yang berpadanan disertakan